**KĖDAINIŲ LOPŠELIO-DARŽELIO „AVILIUKAS“**

**DIREKTORĖS ROMOS MACKEVIČIENĖS**

**2022 METŲ VEIKLOS ATASKAITA**

2023 m. sausio 19 d. Nr. 1

Kėdainiai

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Telkiau komandas Kėdainių lopšelio-darželio „Aviliukas“ 2022–2024 metų strateginiam planui ir 2022 metų veiklos planui rengti. Numatėme tris strategines kryptis: inovatyvus ir kokybiškas ugdymas; sveikatos stiprinimas; besimokančios ir partneriškos lopšelio-darželio bendruomenės formavimas. Kiekvienai krypčiai išsikėlėme tikslus, uždavinius, suplanavome priemones.  Strateginio ir metinio veiklos planų įgyvendinimas buvo atliekamas viso ugdymo proceso metu ir visais lygiais. Vadovavau, stebėjau ir koordinavau, kaip lopšelio-darželio bendruomenė įgyvendina išsikeltus tikslus, ar darbuotojai efektyviai vykdo suderintų uždavinių ir priemonių įgyvendinimą.  2022 metų pagrindiniai tikslai – diegti inovatyvius ugdymo metodus ir priemones, vaikų skaitmeninį raštingumą; skatinti mokytojų profesinį tobulėjimą, iniciatyvas ir dalintis darbo patirtimi su socialiniais partneriais; skatinti aktyvesnį šeimos įsitraukimą į ugdymo(si) procesą. Tikslams pasiekti numatėme uždavinius: diegti naujas technologijas, ugdymo procesą papildyti STEAM veiklomis, vykdyti patirtinį ugdymą; tobulinti veiklos planavimo ir pasiekimų vertinimo sistemas; atnaujinti vidaus ir lauko erdves; vykdyti kryptingą profesinį tobulėjimą; tirti ir reflektuoti teikiamų paslaugų poreikį ir kokybę.  Įgyvendinant metų pirmąjį uždavinį, gerinant ugdymo kokybę ir taikant pažangius ugdymo metodus, iniciavau laisvose patalpose įkurti „Bitės Majos“ eksperimentų laboratoriją. Įsigyta įvairių priemonių vaikų tyrinėjimams, eksperimentams, sudarytos sąlygos pagal patvirtintą programą ir tvarkaraštį vaikams veikti šioje laboratorijoje. Keturiose ikimokyklinio ugdymo grupėse nupirkti robotukai-bitutės „Bee-bot“ ir išmanieji edukaciniai kilimėliai. Visi mokytojai taiko STEAM metodo elementus ugdymo procese. Dalis ugdomojo proceso organizuojama lauko erdvėse. Planingai intensyvinamas informacinių ir komunikacinių technologijų naudojimas ugdymo procese. Naudojamos skaitmeninės EDUKA pratybos mokantis matematikos ir pasaulio pažinimo, atliekami testai ugdytinių žinių lygiui patikrinti. Sudariau sąlygas kiekvienam priešmokyklinukui ugdymo procese naudotis planšetėmis, įsigytas interaktyvus ekranas. 2022 metų pirmas uždavinys įgyvendintas 98 procentais.  Įgyvendinant metų antrąjį uždavinį, ugdymo turinys planuojamas pagal Ikimokyklinio ugdymo programą „Dūzginėlis“. Priimti susitarimai ugdymo turinį papildyti veiklomis orientuotomis į patirtinį ugdymą, STEAM idėjas, emocinį ugdymą. Sudariau sąlygas pedagogams dalyvauti mokymuose pasirengiant dirbti pagal atnaujintą Priešmokyklinio ugdymo bendrąją programą. Siekiant kokybiškesnio veiklos planavimo ir vaikų pasiekimų vertinimo pritariau pedagogų siūlymui organizuoti metodinę dieną. Jos metu vestos 3 atviros veiklos, pristatyta 12 mokomųjų priemonių. II ketvirtyje atlikta visų grupių ugdymo planų kokybės analizė, kuri pristatyta mokytojų metodinės grupės posėdyje. Lyginant su 2021 metais pagerėjo planavimo kokybė: 65 (2021 m. –55) procentai mokytojų tinkamai fiksuoja ir panaudoja vaikų idėjas veiklai organizuoti ir reflektuoti; 95 (2021 m. –82) procentai tėvų dalyvauja vaikų pasiekimų ir pažangos vertinime.  Inicijavau ir sudariau sąlygas mokytojams kartu su ugdytiniais dalyvauti projektuose, konkursuose ir renginiuose: 6-iuose tarptautiniuose, 21-ame šalies, 2-ose rajoniniuose; 15-oje įstaigoje organizuojamų projektų.  Skatinau mokytojų kūrybinę iniciatyvą parengti sveikinimo programą Kėdainių miesto 650 jubiliejaus šventei. Pagamintas Monkutės Marks muziejaus maketas. Jis eksponuotas parodoje „Mažųjų Kėdainiečių miestas“ Rotušės kiemelyje.  Įgyvendinant trečiąjį metų uždavinį iniciavau ir sudariau sąlygas atnaujinti vidaus ir lauko edukacines erdves. Koridoriuje įrengti judėjimą skatinantys žaidimai-aplikacijos, grupėse įrengti keturi nusiraminimo kampeliai, pakeistos dvi smėlio dėžės, lauke įrengta mokomųjų priemonių patirtinei veiklai. Lauko inventorius atnaujintas 20 procentų. Užtikrinau saugias ir sveikas ugdymosi aplinkas, maisto saugą, kokybę, tinkamą Higienos normų reikalavimų laikymąsi įstaigoje. Valstybinės maisto ir veterinarijos tarnybos Kauno departamentui atlikus patikrinimą Higienos normų reikalavimai įvertinti 5 balais iš 5 (100 taškų). Rūsyje, daržovių sandėlyje atliktas remontas. Teikiau informaciją tėvams apie ES programą „Vaisių ir daržovių bei pieno ir pieno produktų vartojimo skatinimo ugdymo įstaigose“. Tėvų sutikimu, 100 procentų vaikų dalyvauja programoje. Inicijavau atlikti tyrimą ir parengti ataskaitą tikslu išsiaiškinti kokių patiekalų vaikai nevalgo. Atsižvelgiant į reikalavimus ir gautas išvadas parengtas naujas, pagal vaikų amžiaus grupes maitinimo valgiaraštis ir technologinės kortelės, užtikrinančios vaikų sveikatai palankesnę mitybą. Pagerėjo vaikų maitinimas, mažiau atliekų.  Įgyvendinant ketvirtą metų uždavinį siekiau nuolatinio mokytojų profesinio tobulėjimo, skatinau iniciatyvas dalintis savo darbo patirtimi su socialiniais partneriais, sudariau sąlygas darbuotojams tobulinti profesines ir asmenines kompetencijas. Per metus mokymuose išklausyta 1616 kvalifikacinių valandų: 1424 valandas pedagogai; 124 valandas vadovai; 68 valandas specialistai. Vidutiniškai vienas pedagogas tobulino kvalifikaciją 95 valandas. Pritariau pedagogų iniciatyvai įsitraukti į „Besimokančių darželių tinklą“ ir kelti kvalifikaciją nuotoliniu būdu. Pasirašytos dvi bendradarbiavimo ir dvi nuomos sutartys. Įstaiga gavo papildomai lėšų. Vienai mokytojai suteikta vyresniosios mokytojos kvalifikacinė kategorija. Viena mokytoja ir pavaduotoja ugdymui deleguotos vertinti kitos įstaigos kolegės veiklą.  Užtikrinau, kad logopedo pagalba būtų teikiama 40-iai ugdytinių. Kėdainių ŠPT įvertinti 5-ių vaikų gebėjimai. 6-iems ugdytiniams pašalinti kalbos sutrikimai. Ištirta gebėjimai 12 vaikų ir parengtos pažymos dėl logopedo pagalbos teikimo. Trims ugdytiniams su dideliais poreikiais parengtos individualios programos ir jiems teikiama mokytojo padėjėjo pagalba.  Psichologo pagalba buvo teikiama 26-iems ugdytiniams, 26-iems tėvams, 21-am pedagogui. Dėl emocijų ir elgesio bei bendravimo problemų konsultuoti vaikai, tėvai ir pedagogai. Viso 2022 metais vyko 187 konsultacijos. 30 procentų daugiau nei 2021 metais.  Įgyvendinant penktą metų uždavinį, išsiaiškinau tėvų poreikį dėl papildomos veiklos organizavimo įstaigoje. Atsižvelgiant į tėvų pageidavimus, skatinant vaikų saviraišką, sudariau sąlygas papildomam ugdymui. Šokių būrelį lankė 55, krepšinio 27 vaikai. Atliktos veiklos įsivertinimo klausimyno duomenimis, tėvų pastebėjimais ir pasiūlymais parengtas 2023 metų veiklos planas.  Metų pradžioje 37-iems, o metų gale 30-ai ikimokyklinio amžiaus vaikams mokestis už maitinimąsi darželyje sumažintas 50 procentų. Priešmokyklinio amžiaus vaikams buvo skirti nemokami pietūs, 7 vaikams mokestis sumažintas 50 procentų už pusryčius ir pavakarius. 12-ai ugdytinių iš Ukrainos mokestis už maitinimąsi ir ugdymą neskaičiuojamas.  Atsižvelgdama į įstaigos strategiją ir 2022 metų veiklos plane numatytas priemones iniciavau lauko aikštelių erdvių ir vidaus ugdymosi aplinkos atnaujinimą. Įrengėme „Bitės Majos“ laboratoriją ir nupirkome priemonių už 3155,00 Eur, grupes papildėme žaislais už 3200 Eur. Pagerinome ugdymo sąlygas įsigydami IKT priemones už 10267,25 Eur, darbo aprangos, švaros prekių, indų, inventoriaus ir baldų už 11390,94 Eur. Teikiau Kėdainių rajono savivaldybei prašymą, gavus lėšas, organizavau ir įgyvendinau trinkelių klojimo ir lauko laiptų remonto darbus už 13000,00 Eur.  Telkiau lopšelio-darželio bendruomenę švietimo politikos įgyvendinimui, ugdymo kokybės gerinimui, tėvų informavimui, švietimui ir saugios ugdymo(si) aplinkos užtikrinimui. Kasmet lopšelio-darželio bendruomenei teikiu direktoriaus metų veiklos ataskaitą. Nustačiau 21 darbuotojui metines veiklos užduotis ir juos įvertinau.  Informacija apie darželio veiklą skelbiama internetinėje svetainėje [www.aviliukas.lm.lt/aviliukas/](http://www.aviliukas.lm.lt/aviliukas/) |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

1. **Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Ugdymo procese taikyti inovatyvius metodus skatinančius ugdytinių patirtinį ugdymą ir skaitmeninę kompetenciją. | Sudarytos sąlygos vaikams aktyviai veikti, tyrinėti, kurti individualiai ir kartu su grupės draugais, pasirinkti ir išbandyti skirtingus veikimo bei mokymosi būdus STEAM laboratorijoje. | I ketv. įkurta STEAM laboratorija, žaidimų erdvė.  II ketv. įrengta STEAM sienelė su priemonėmis.  2 kartus metuose laboratorija atnaujinama priemonėmis, II ketv. įsigytos interaktyvios grindys.  I ketv. parengta ir patvirtinta STEAM veiklų programa 4–6 metų vaikams.  Mokytojai susipažinę su rekomendacijomis „Žaismė ir atradimai“, taiko jas vertinant vaikų pasiekimus.  100 procentų 4–6 metų vaikai 2 kartus savaitėje, 100 procentų ikimokyklinio amžiaus vaikai 1 kartą per dvi savaites dalyvauja veiklose.  80 procentų pasiekimai pagerės tyrinėjimų srityje.  III ketv. pasirašyta sutartis su UAB „Ateities pamoka“ dėl skaitmeninės sistemos EDUKA“ naudojimo priešmokyklinukams. Gautos 36 licencijos.  100 procentų priešmokyklinio amžiaus vaikų ir 4 mokytojos naudoja skaitmeninę mokymo(si) aplinką.  Ne mažiau kaip 80 procentų mokytojų dalyvauja STEAM metodo taikymo ugdymo procese mokymuose, 10 procentų mokytojų dalinasi darbo patirtimi su Kėdainių lopšelio-darželio „Vaikystė“ pedagogais. | I ketv. įkurta STEAM „Bitės Majos“ eksperimentų laboratorija.  I ketv. įrengta STEAM sienelė su priemonėmis. 3 kartus per metus laboratorija papildyta priemonėmis eksperimentams atlikti.  III ketv. įsigytas interaktyvus ekranas.  Patvirtinta „Bitės Majos“ eksperimentų laboratorijos programa 4–6 metų vaikams.  100 procentų 4–6 metų vaikai dalyvavo tyrinėjimų, eksperimentų veiklose.  Ugdymas tapo patrauklesnis, ugdėsi vaikų suvokimas apie gamtinius reiškinius, didėjo vaikų motyvacija.  80 procentų pagerėjo vaikų pasiekimai tyrinėjimų srityje. Pasirašyta sutartis su UAB „Ateities pamoka“. Suteiktos 38 licencijos.  100 procentų priešmokyklinio amžiaus vaikų ir 4 mokytojos naudoja skaitmeninę mokymosi aplinką EDUKA.  Patobulėjo vaikų skaitmenis raštingumas.  80 procentų mokytojų dalyvavo STEAM mokymuose.  57 procentai mokytojų dalinosi darbo patirtimi su Kėdainių lopšelio-darželio „Vaikystė“  pedagogais lopšelio-darželio „Aviliukas“ metodinėje dienoje. |
| 1.2. Atlikti ugdymo kokybės įsivertinimą. | Atliktas veiklos kokybės įsivertinimas. Išsiaiškintos veiklos stipriosios ir tobulintinos sritys. | Iki 2022-03-01 priimti įstaigos bendruomenės susitarimai dėl veiklos kokybės vertinimo ir įsivertinimo.  II ketv. direktoriaus įsakymu sudaryta koordinavimo darbo grupė įsivertinimui atlikti.  II ketv. direktoriaus parengtas ir pristatytas ne mažiau kaip vienas pranešimas lopšelio-darželio kokybės vertinimo ir įsivertinimo tema, susitarta dėl įsivertinimo instrumentų ir metodų pasirinkimo.  II ketv. parengtas koordinavimo darbo grupės įsivertinimo planas.  Pravestos ne mažiau kaip 4 konsultacijos įsivertinimo tema.  Direktorius vykdys ne mažiau kaip 1 kiekvieno pedagogo veiklos stebėjimą ir aptarimą.  III ketv. atlikta 100 procentų pedagogų, specialistų ir 70 procentų tėvų anketinė apklausa, susumuoti rezultatai, indetifikuotos stipriosios ir silpnosios sritys, rezultatai pristatyti bendruomenei ir susitarta dėl teminio vertinimo.  Rezultatai panaudoti rengiant 2023 metų veiklos planą. | Mokytojų, lopšelio-darželio tarybos priimti susitarimai dėl veiklos kokybės vertinimo ir įsivertinimo.  Sudaryta darbo grupė veiklos kokybei įsivertinti.    Parengtas ir pristatytas pranešimas, susitarta dėl įsivertinimo instrumentų ir metodų.  Parengtas koordinavimo darbo grupės įsivertinimo planas, numatyti terminai dėl įsivertinimo atlikimo ir ataskaitos parengimo.  III ketv. pravesta 1 konsultacija įsivertinimo tema.  Stebėtos visų pedagogų veiklos, 8 pedagogų veiklos aptartos.  Atlikta 95 procentų pedagogų, specialistų ir 30 procentų tėvų anketinė apklausa, susumuoti rezultatai, nustatytos stipriosios ir silpnosios sritys. Rezultatai aptarti metodinėje grupėje ir pristatyti bendruomenei.  Susitarta dėl tolimesnio vertinimo. Pasirinkta 6 sritis „Bendravimas su vaikų šeimomis“. Veiklos įsivertinimo rezultatai panaudoti rengiant 2023 metų veiklos planą. |
| 1.3. Inicijuoti veiklas stiprinančias bendruomenės narių psichinę ir fizinę sveikatą. | Sudarytos sąlygos dalyvauti sveikatos stiprinimo ir fizinį aktyvumą skatinančiuose renginiuose, projektuose, mokymuose. Vykdomos bendros veiklos su tėvais, siekiama kiekvieno vaiko pažangos ir nuolatinio tobulėjimo. | Ne mažiau kaip 70 procentų ugdytinių ir 80 procentų mokytojų dalyvaus Lietuvos ikimokyklinių įstaigų ilgalaikio projekto „Mažųjų žaidynės“, Lietuvos futbolo federacijos „Futboliukas“, „RIUKKPA“, „Sveikatiada“, organizuojamose veiklose.  Vienoje priešmokyklinio ugdymo grupėje įgyvendinama vaikų socialinių įgūdžių ugdymo programa „Zipio“ draugai, kitoje priešmokyklinio ugdymo grupėje „Kimohis“. Ikimokyklinio ugdymo grupėse taikomi SEU programos „Kimohis“ elementai.  65 procentus ikimokyklinio ir  priešmokyklinio amžiaus vaikų pasiekimų ir pažangos lygis atitinka vaikų raidą sveikatos stiprinimo srityje. 50 procentų tėvų dalyvauja bendrose veiklose.  II ketv. sudaryta darbo grupė „Sveikatos stiprinimo programos 2018–2022 metams“ analizei atlikti ir ataskaitai parengti.  Pavedus sveikatos stiprinimo ir saugojimo darbo grupei, parengta „Sveikatos stiprinimo programa 2023–2027 metams“  5 mokytojai vykdė ir 90 procentų mokytojų ir 80 procentų mokytojų padėjėjų dalyvavo mokymuose įgyvendinant ilgalaikę socialinio-emocinio ugdymo programą „Vaiko socialinis emocinis ugdymas: iššūkiai ir galimybės“. | 85 procentai ugdytinių ir 90 procentų mokytojų dalyvavo Lietuvos ikimokyklinių įstaigų ilgalaikio projekto „Mažųjų žaidynės“, Lietuvos futbolo federacijos „Futboliukas“, „RIUKKPA“, „Sveikatiada“, organizuojamose veiklose.  Priešmokyklinio ugdymo grupėje įgyvendinta vaikų socialinių įgūdžių ugdymo programa „Zipio“ draugai, kitoje priešmokyklinio ugdymo grupėje „Kimohis“. Ikimokyklinio ugdymo grupėse taikomi SEU programos „Kimohis“ elementai.  70 procentų ikimokyklinio ir priešmokyklinio amžiaus vaikų pasiekimų ir pažangos lygis atitinka vaikų raidą sveikatos stiprinimo srityje. 50 procentų tėvų dalyvavo bendrose veiklose.  Sudaryta darbo grupė „Sveikatos stiprinimo programos 2018–2022 metams“ analizei atlikti ir ataskaitai parengti.  „Sveikatos stiprinimo programa 2023–2027 metams“ šiuo metu rengiama. Vertinimui bus pristatyta iki 2023-04-01.  5 mokytojos vedė seminarus, 100 procentų mokytojų ir 97 procentai mokytojų padėjėjų dalyvavo mokymuose įgyvendinant ilgalaikę socialinio-emocinio ugdymo programą „Vaiko socialinis emocinis ugdymas: iššūkiai ir galimybės“. Organizuotas šios programos įgyvendinimo baigiamasis renginys. Įvertinta ir apibendrinta ilgalaikė programa. |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos |
| 2.1. |  |

**3. Veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys / veiklos | Poveikis švietimo įstaigos veiklai |
| 3.1. Organizavau du konkursus vyriausiojo buhalterio, ūkvedžio, atranką ikimokyklinio ugdymo mokytojo pareigybei užimti. Rengiau dokumentus ir teikiau per Valstybės tarnybos valdymo informacinę sistemą. | Sėkmingai įvykę konkursai ir atranka, patenkintas reikiamų specialistų poreikis. |
| 3.2. Užtikrinau, kad švietimo pagalba būtų suteikta vaikams atvykusiems iš Ukrainos.  3.3. Užtikrinau savalaikę švietimo pagalbą ugdytiniui turinčiam didelių specialiųjų poreikių. | Suteikta saugi, emocinė, psichologinė pagalba, užtikrintos lygios kokybiškos galimybės 12 vaikų iš Ukrainos. Puoselėjama ankstyvoji dvikalbystė. Vaikai patobulino bendravimo, raštingumo gebėjimus, vieni iš kitų išmoko nemažai žodžių. Prasiplėtė ugdytinių akiratis. Vaikai sėkmingai socializavosi. Prasiplėtė pedagogų kompetencija.  Neviršijant leistino etatų skaičiaus padidintas 0,5 et. mokytojo padėjėjo etatas. Pagerintas pagalbos vaikui prieinamumas įstaigoje. |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 4.1. |  |  |  |